Bombus

Genus Bombus tergolong dalam keluarga lebah Apidae merangkumi lebih 250 spesies disebut sebagai lebah dengung, kumbang dengung atau kumbang bombel yang bertaburan di ketinggian atau latitud jauh Hemisfera Utara, namun ada juga spesies tropika dataran rendah dijumpai dan dikenal pasti di Amerika Selatan; ia turut diperkenalkan ke New Zealand dan Tasmania. Hidupan-hidupan genus ini dapat dibezakan daripada lebah lain melalui badan yang tampak bulat dan berbulu halus.

Nama genus ini diberikan oleh ahli zoologi Perancis Pierre André Latreille pada tahun 1802 berakar daripada kata Yunani Kuno βόμβος  bómbos.

Taksonomi 
Genus Bombus ini satu-satunya genus yang masih ada dalam suku Bombini terdiri lebih daripada 250 spesies. 

Subgenera bawah genus Bombus

Tabiat

Perkumpulan
Besar kecil sarang bergantung kepada spesies: sarang-sarang ini boleh menampung purata antara dari 50 hingga 400 ekor lebah, namun ada juga koloni yang menampung sekurang ~20 ekor dan sebanyak 1700 ekor. Binaan sarang-sarang lebah dengung ini lebih kecil daripada lebah lain serta serta cenderung berada di kawasan berteduh atau yang tidak terkena sinaran langsung matahari yang boleh menyebabkan pkeanasan melampau. Indung dalaman ia turut tidak tersusun sepertimana indung madu lebah biasa.

Pendebungaan
Lebah-lebah spesies ini cenderung mengerumuni bunga-bunga yang dilihat mudah didekati sejauh 1–2 km dari koloni, kawasan-kawasan ini aka sering dikunjungi selagi nektar dan debunga masih dapat diperolehi Lebah-lebah Bombus dapat terbang mencapai kelajuan setinggi  dalam kegiatan ini.

Ia turut menerapkan perkaitan antara warna dan ruang untuk menandakan bunga ingin dikunjungi, mengesan medan elektrik yang barangkali dirasai sekeliling, suhu kawasan bunga tertentu mahupun jika kuntum bunga telah dihinggapi lebah lain.

Pemakanan dan penghasilan 
Lebah-lebah Bombus mempunyai lidah panjang berbulu  (probosis) yang mampu memanjang mengikut jarak alur bunga mengecap-ngecap pangkal bunga mendapatkan nektar, cecair nektar terkumpul seakan disedut di hujung "lidah" yang ditarik melalui tindakan rerambut.

Lilin pula dihasilkan bila ia terembes dari kelenjar abdomen baik ratu lebah mahupun lebah pekerja lalu dikutip dan dimulurkan untuk dijadikan bahan binaan dalaman, luaran dan simpanan sarang.

Rujukan

Pautan luar
 Bumblebees of the world – find species by region, species groups, colour pattern, nhm.ac.uk
 Bumblebee Conservation Trust
 IUCN's Bumblebee Specialist Group
 Bombus Identification Guide, Discover Life: List of Species, Worldwide Species Map.
 Deciphering the Mystery of Bee Flight